ОБЩИНСКА ИЗБИРАТЕЛНА КОМИСИЯ ЧЕРВЕН БРЯГ

**ПРОТОКОЛ № 48-МИ/29.11.2021г.**

от заседание на ОИК – Червен бряг, назначена от ЦИК с Решение № 674-МИ от 23.08.2019г., състояло се на 29.11.2021 г. от 14:30 часа в гр. Червен бряг, ул. „Антим 1” №1

*ПРИСЪСТВАХА: Петя Иванова, Веселин Костов, Вергиния Дамянова, Мими Велева, Юлия Мартинова, Димитринка Иванова, Валя Димитрова, Иванка Петрова, Бойко Бойков, Нели Ангелова, Деница Костадинова, , Теодора Василева*

*ОТСЪСТВАХА: Мариета Пешева*

Налице е необходимият кворум по чл.85, ал.3 от ИК, настоящото заседание е редовно и комисията може да приема законосъобразни решения. Същото протече при следния

**ДНЕВЕН РЕД :**

1. Разглеждане на постъпило Заявление Вх.№ 295/24.11.2021 г. от Марио Киров Рангелов

2. Прекратяване пълномощията на общинския съветник Марио Киров Рангелов от листата на МК „Новото време“.

3. Обявяване за избран за общински съветник в Общински съвет – Червен бряг на следващия в листата на МК „Новото време“.

4. Разни

Председателят на ОИК-Червен бряг прочете и подложи на гласуване дневния ред на заседанието:

**Поименно гласуване на присъствалите:**

|  |  |
| --- | --- |
| Състав на ОИК-Червен бряг | Гласуване на дневен ред |
| Петя Иванова | ЗА |
| Валя Димитрова | ЗА |
| Иванка Петрова | ЗА |
| Веселин Костов | ЗА |
| Бойко Бойков | ЗА |
| Вергиния Дамянова | ЗА |
| Мими Велева | ЗА |
| Нели Ангелова | ЗА |
| Теодора Василева | ЗА |
| Юлия Мартинова | ЗА |
| Деница Костадинова | ЗА |
| Димитринка Иванова | ЗА |

***Гласували „ЗА” 12 членове / Гласували „ПРОТИВ” - няма***

Председателят пристъпи към подлагане проекторешението на разисквания и гласуване. Точките от дневния ред се гласуваха на заседанието без изменения или допълнения.

След като се констатира наличието на кворум по смисъла на разпоредбата на чл. 85, ал. 3 от ИК за редовно провеждане на заседанието същото беше открито от председателя в 14:40 часа.

Докладва се Решение 976/19.11.2021 на ЦИК, с което са обявени избраните за народни представители в 47-то Народно събрание, от което решение е видно, че общинският съветник Марио Киров Рангелов е избран за народен представител в 15 МИР-Плевен.

Съгласно разпоредбата на чл. 30, ал. 4, т. 4, предложение първо от ЗМСМА пълномощията на общински съветник се прекратяват предсрочно при избирането му за народен представител.

В чл. 30 ал. 4 от ЗМСМА са уредени хипотезите, при които пълномощията на избран общински съветник се прекратяват. Те могат да бъдат обособени в две основни групи – основания, при които общинския съветник по обективни или субективни причини не изпълнява задълженията си и основания, при наличие на които безусловно се прекратяват пълномощията му поради несъвместимост. Хипотезата на чл. 30, ал. 4, т. 4 от ЗМСМА /при избирането на общинския съветник за народен представител/ е от категорията на безусловните основания за прекратяване на пълномощията, поради наличие на несъвместимост. С оглед на уредбата на материалноправните предпоставки за предсрочно прекратяване на пълномощията на общински съветник, законодателят е предвидил и различни процедурни правила, като конкретно в случаите по чл. 30, ал. 4, т. 4 от ЗМСМА, предсрочното прекратяване на пълномощията следва да се осъществи по реда на ал. 7 на чл. 30 от ЗМСМА, който не предвижда постановяване на изричен акт – решение на Общинската избирателна комисия за прекратяване на пълномощията /както това е уредено в процедурата по ал. 6/, а единствено издаването на решение, с което ОИК обявява за избран общински съветник следващия в листата.

Съобразно Решение №2438-НС/09.04.2021г. на Централната избирателна комисия и разпоредбата на чл.30, ал.7, във връзка с чл.30, ал.4, т.4 от ЗМСМА, ОИК – Червен бряг следва да прекрати пълномощията на общинския съветник, избран за народен представител, и да обяви за избран следващия по ред кандидат от  Списък „Б” на листата на Местна коалиция „Новото време“ съгласно чл.458, ал.1 от Изборния кодекс.

Предвид всичко изложено, след проведеното гласуване, и след като взе предвид разпоредбата на чл. 85, ал. 3 и ал. 4 от Изборния Кодекс, както и на основание чл. 87, ал. 1, т. 24 от ИК, във връзка с чл. 30, ал. 4, т. 4 от ЗМСМА, във връзка с чл. 30, ал. 7 от ЗМСМА, ОИК – Червен бряг с единодушните гласове на всички присъстващи

РЕШИ:

1. Прекратява пълномощията като общински съветник в Общински съвет – гр. Червен бряг на Марио Киров Рангелов и анулира издаденото Удостоверение.
2. ОБЯВЯВА за избран за общински съветник в Общински съвет – Червен бряг следващия в листата на Местна коалиция „Новото време" кандидат - Петър Иванов Мануилов
3. Издава удостоверение на Петър Иванов Мануилов за  общински съветник в ОС- гр. Червен бряг.
4. Решението подлежи на оспорване по реда на чл.459 от Изборния кодекс в 7 /седем/ дневен срок пред Административен съд гр. Плевен.
5. В изпълнение на чл.30, ал.8 от ЗМСМА препис от настоящото Решение следва да бъде изпратено на Председателя на Общински съвет в гр. Червен бряг в тридневен срок от влизането му в сила.

**Поименно гласуване на присъствалите:**

|  |  |
| --- | --- |
| Състав на ОИК-Червен бряг | Гласуване на дневен ред |
| Петя Иванова | ЗА |
| Валя Димитрова | ЗА |
| Иванка Петрова | ЗА |
| Веселин Костов | ЗА |
| Бойко Бойков | ЗА |
| Вергиния Дамянова | ЗА |
| Мими Велева | ЗА |
| Нели Ангелова | ЗА |
| Теодора Василева | ЗА |
| Юлия Мартинова | ЗА |
| Деница Костадинова | ЗА |
| Димитринка Иванова | ЗА |

По т. 4 Разни – разгледани организационни въпроси

***След гласуване на последната точка от дневния ред на заседанието, същото беше обявено за приключило и закрито от председателя на ОИК-Червен бряг в 13:30 часа.***

**Председател:**

/Петя Иванова /

**Секретар:**

/Веселин Костов /